
Az Európai Parlament,
–	tekintettel a Bizottság Tanácshoz intézett javaslatára (COM(2023)0529),
–	tekintettel az Európai Unió működéséről szóló szerződés 115. cikkére, amelynek megfelelően a Tanács konzultált a Parlamenttel (C9‑0339/2023),
–	tekintettel eljárási szabályzata 82. cikkére,
–	tekintettel a Gazdasági és Monetáris Bizottság jelentésére (A9-0066/2024),
1.	jóváhagyja a Bizottság javaslatát annak módosított formájában;
2.	felkéri a Bizottságot, hogy ennek megfelelően módosítsa javaslatát, az Európai Unió működéséről szóló szerződés 293. cikke (2) bekezdésének megfelelően;
3.	felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;
5.	utasítja elnökét, hogy továbbítsa a Parlament álláspontját a Tanácsnak, a Bizottságnak, valamint a nemzeti parlamenteknek.


Módosítás		1
Irányelvre irányuló javaslat
2 a preambulumbekezdés (új)
	

	A Bizottság által javasolt szöveg
	Módosítás

	
	(2a)	Az adóalap-erózió és a nyereségátcsoportosítás a multinacionális vállalatok által alkalmazott adótervezési stratégiákra utal, amelyek az adófizetés elkerülése érdekében kihasználják az adószabályok hiányosságait és eltéréseit. Bár a transzferárazásra jelenleg szükség van annak meghatározásához, hogy hol kell jelenteni a nyereséget, azzal visszaéltek az olyan országokban működő vállalkozások adókötelezettségeinek csökkentésére is, ahol a magasabb adókulcsok nyereségátcsoportosításhoz vezetnek. A szokásos piaci ár elvét a tagállamokban és az adófizetőknek oly módon kell alkalmazniuk, hogy az nagyobb adózási biztonságot garantáljon az adófizetők számára, és minimálisra csökkentse a nyereségátcsoportosítás lehetőségeit.



Módosítás		2
Irányelvre irányuló javaslat
2 b preambulumbekezdés (új)
	

	A Bizottság által javasolt szöveg
	Módosítás

	
	(2b)	Az adókikerülés hatékony kezelésére és a multinacionális vállalatcsoportok tényleges adóztatása minimális szintjének garantálására irányuló hosszú távú megoldásnak az összes tagállam javát szolgáló, képleteken alapuló felosztási rendszernek kell lennie. 



Módosítás		3
Irányelvre irányuló javaslat
3 preambulumbekezdés
	

	A Bizottság által javasolt szöveg
	Módosítás

	(3)	Amennyiben a tagállamok eltérően alkalmazzák vagy értelmezik a szokásos piaci ár elvét, olyan helyzeteket teremtenek, amelyek sérthetik a belső piacot. Az alkalmazandó transzferárazási szabályok következetlensége nemcsak kettős adóztatáshoz vezethet, hanem lehetővé teheti a nyereségátcsoportosítást és az adókikerülést is. Az ilyen következetlenség komoly adózási akadályt jelent a határokon átnyúló tevékenységet folytató vállalkozások számára, valószínűleg gazdasági torzulásokat és hatékonysági problémákat okoz, és negatív hatással van a határokon átnyúló beruházásokra és a növekedésre.
	(3)	Amennyiben a tagállamok jelentősen eltérően alkalmazzák vagy értelmezik a szokásos piaci ár elvét, olyan helyzeteket teremtenek, amelyek sérthetik a belső piacot, és szükségtelen költségeket okozhatnak a vállalkozások számára viták esetén, továbbá káros adóversenyt indíthatnak el, agresszív adókikerülési struktúrákat vonzhatnak, jogellenes állami támogatást képezhetnek és csökkenthetik a tagállamok bevételeit. Az alkalmazandó transzferárazási szabályok következetlensége nemcsak kettős adóztatáshoz vezethet, hanem lehetővé teheti a nyereségátcsoportosítást, az adókikerülést és az adóztatás kettős elmaradását is. Az ilyen jelentős következetlenségek komoly veszélyt jelenthetnek az adóbevételekre, az adómorálra, és az adóhatóságok korlátozott kapacitásait eredményezhetik. Az ilyen következetlenségek egyben akadályokat gördítenek a határokon átnyúló tevékenységet folytató vállalkozások, különösen a kkv-k elé, és valószínűleg gazdasági torzulásokat és hatékonysági problémákat okoznak, és negatív hatással vannak a határokon átnyúló beruházásokra. A Bizottságnak továbbá biztosítania kell, hogy ez az irányelv ne hozzon létre ellentmondást a legújabb OECD irányelvekkel, többek között az első pillér A. és B. összegével, amelyek célja a meglévő transzferárazási szabályok egyszerűsítése.



Módosítás		4
Irányelvre irányuló javaslat
3 a preambulumbekezdés (új)
	

	A Bizottság által javasolt szöveg
	Módosítás

	
	(3a)	Az adóhatóságoknak azonban figyelembe kell venniük, hogy a kapcsolt vállalkozások piaci erők hiányában vagy egy adott kereskedelmi stratégia elfogadásakor hitelesek lehetnek a piaci ár pontos meghatározása tekintetében.



Módosítás		5
Irányelvre irányuló javaslat
3 b preambulumbekezdés (új)
	

	A Bizottság által javasolt szöveg
	Módosítás

	
	(3b)	Az adóalap-erózióval és nyereségátcsoportosítással kapcsolatos projekt 2013-as kezdetén az OECD becslése szerint – a módszertannal és az adatokkal kapcsolatos korlátok elismerése mellett – az adóalap-erózióval és nyereségátcsoportosítással kapcsolatos gyakorlatokból eredő globális társaságiadóbevétel-kiesés mértéke évi 100–240 milliárd USD lehetett1a

	
	_________________

	
	1a https://www.oecd.org/tax/beps-project-explanatory-statement-9789264263437-en.htm



Módosítás		6
Irányelvre irányuló javaslat
4 preambulumbekezdés
	

	A Bizottság által javasolt szöveg
	Módosítás

	(4)	Ez az irányelv szabályokat állapít meg annak érdekében, hogy biztosított legyen a szokásos piaci ár elvének Unió-szerte történő közös alkalmazása, javuljon az adórendszer kiszámíthatósága, valamint hogy csökkenjen a kettős adóztatás és az adóztatás kettős elmaradásának gyakorisága.
	(4)	Ez az irányelv szabályokat állapít meg annak érdekében, hogy biztosított legyen a szokásos piaci ár elvének Unió-szerte történő közös alkalmazása, javuljon az adórendszer kiszámíthatósága, csökkenjen az adóztatás kettős elmaradásának és a kettős adóztatásnak a gyakorisága, csökkentve az adózási megfelelési költségeket és és a peres eljárásokat, különösen az Unión belül határokon átnyúló tevékenységet folytató adófizetők esetében, és megelőzze az adóvisszaélést.



Módosítás		7
Irányelvre irányuló javaslat
6 preambulumbekezdés
	

	A Bizottság által javasolt szöveg
	Módosítás

	(6)	A kettős adóztatás mérséklésének biztosítása érdekében a tagállamoknak megfelelő mechanizmusokkal kell rendelkezniük, amelyek lehetővé teszik számukra, hogy amennyiben egy másik tagállamban vagy harmadik országbeli adójogrendszerben elsődleges korrekcióra kerül sor, kapcsolódó korrekciót végezhessenek el. A tagállamok számára mindenekelőtt a kapcsolódó korrekciók kölcsönös egyeztetési eljárások keretében történő elvégzését kell lehetővé tenni, azonban ezeket a korrekciókat nem csupán e konkrét, hanem a következő esetekben is engedélyezni kell: i. kölcsönös egyeztetési eljárás indítását nem igénylő, 180 napon belül lezárandó „gyorsított” eljárás, amennyiben nem kétséges, hogy az elsődleges korrekció indokolt; vagy ii. közös ellenőrzések vagy a nemzetközi együttműködés más formái, például többoldalú kockázatértékelési programok, úgy mint az európai bizalmi és együttműködési megközelítés (ETACA) és a nemzetközi megfelelésbiztosítási program (ICAP).
	(6)	A kettős adóztatás mérséklésének biztosítása érdekében a tagállamoknak megfelelő mechanizmusokkal kell rendelkezniük, amelyek lehetővé teszik számukra, hogy amennyiben egy másik tagállamban vagy harmadik országbeli adójogrendszerben elsődleges korrekcióra kerül sor, kapcsolódó korrekciót végezhessenek el. A tagállamok számára mindenekelőtt a kapcsolódó korrekciók kölcsönös egyeztetési eljárások keretében történő elvégzését kell lehetővé tenni, azonban ezeket a korrekciókat nem csupán e konkrét, hanem a következő esetekben is engedélyezni kell: i. kölcsönös egyeztetési eljárás indítását nem igénylő, 180 napon belül lezárandó „gyorsított” eljárás, amennyiben nem kétséges, hogy az elsődleges korrekció indokolt; vagy ii. közös ellenőrzések vagy a nemzetközi együttműködés más formái, például többoldalú kockázatértékelési programok, úgy mint az európai bizalmi és együttműködési megközelítés (ETACA) és a nemzetközi megfelelésbiztosítási program (ICAP). E célból a tagállamoknak alkalmazniuk kell a közigazgatási együttműködésről szóló irányelvben (DAC) előírt valamennyi eljárást és rendelkezést, különösen a harmadik és hatodik felülvizsgálatot, amely kiterjed az előzetes árképzési megállapodásokkal kapcsolatos információcserére, valamint a közvetítők vagy az érintett adózó által jelentett, adatszolgáltatási kötelezettség alá tartozó, határokon átnyúló konstrukciókra vonatkozó információcserére.



Módosítás		8
Irányelvre irányuló javaslat
6 a preambulumbekezdés (új)
	

	A Bizottság által javasolt szöveg
	Módosítás

	
	(6a)	A jogviták számának esetleges növekedése miatt ez az irányelv olyan gyorsított mechanizmusok bevezetését írja elő, amelyek minden igényre választ adhatnak. A választottbírósági rendszernek gyorsnak kell lennie ahhoz, hogy megállapodásokat lehessen elérni, és ezáltal elkerülhetők legyenek az esetlegesen felmerülő problémák és viták.



Módosítás		9
Irányelvre irányuló javaslat
6 b preambulumbekezdés (új)
	

	A Bizottság által javasolt szöveg
	Módosítás

	
	(6b)	A hozzáférhető vitarendezési mechanizmusok megléte alapvető fontosságú a határokon átnyúló kereskedelem szempontjából, ezáltal biztosítva az adózási biztonságot és kiküszöbölve az adófizetők kettős adóztatását. Az uniós választottbírósági egyezményben felvázolt kölcsönös megállapodási eljárások alkalmazásának megerősítése felgyorsíthatja az ügyek rövidebb időn belüli rendezését. E célból felkérjük a tagállamokat, hogy különítsenek el megfelelő forrásokat annak érdekében, hogy betartsák a határidőket, és kölcsönös egyeztető eljárások a kettős adóztatás felszámolásának hatékony eszközévé váljanak.



Módosítás		10
Irányelvre irányuló javaslat
7 preambulumbekezdés
	

	A Bizottság által javasolt szöveg
	Módosítás

	(7)	Jogos indokok szólhatnak amellett, hogy miért nem kerül sor a kapcsolódó korrekcióra, vagy az miért kisebb összegű, mint az elsődleges korrekció. A tagállamok különösen a következő esetekben nem engedélyezhetik a kapcsolódó korrekciókat: i. az elsődleges korrekció nem tekinthető összeegyeztethetőnek a szokásos piaci ár elvével; ii. az elsődleges korrekció eredményeként nem kerül sor azon nyereség adóztatására egy másik adójogrendszerben, amely tekintetében az érintett tagállamban a kapcsolt vállalkozás már adóköteles volt; és iii. amennyiben harmadik országbeli adójogrendszer érintett, és nincs hatályban adóegyezmény. Elsődleges korrekció hiányában a tagállamok csak a következők teljesülése esetén hajthatnak végre lefelé történő korrekciót: i. a lefelé történő korrekció összeegyeztethető a szokásos piaci ár elvével; ii. a lefelé történő korrekciónak megfelelő összeg szerepel a másik adójogrendszerben a kapcsolt vállalkozás nyereségében, így ott adóköteles; és iii. a lefelé történő korrekció elvégzésére irányuló szándékról tájékoztatták az érintett adójogrendszert. Az előzőekben említett rendelkezések célja a következők biztosítása: i. a tagállamok fenntarthatják a jogot annak értékelésére, hogy az elsődleges korrekció megfelel-e a szokásos piaci ár elvének; és ii. nem áll fenn sem kettős adóztatás, sem az adóztatás kettős elmaradása. A tagállamok nem teremthetnek az adóztatás kettős elmaradását eredményező helyzetet.
	(7)	Jogos indokok szólhatnak amellett, hogy miért nem kerül sor a kapcsolódó korrekcióra, vagy az miért kisebb összegű, mint az elsődleges korrekció. A tagállamok különösen a következő esetekben nem engedélyezhetik a kapcsolódó korrekciókat: i. az elsődleges korrekció nem tekinthető összeegyeztethetőnek a szokásos piaci ár elvével; ii. az elsődleges korrekció eredményeként nem kerül sor azon nyereség adóztatására egy másik adójogrendszerben, amely tekintetében az érintett tagállamban a kapcsolt vállalkozás már adóköteles volt; és iii. amennyiben harmadik országbeli adójogrendszer érintett, és nincs hatályban adóegyezmény. Elsődleges korrekció hiányában a tagállamok csak a következők teljesülése esetén hajthatnak végre lefelé történő korrekciót: i. a lefelé történő korrekció összeegyeztethető a szokásos piaci ár elvével, és nem vezet az adóztatás kettős elmaradásához; ii. a lefelé történő korrekciónak megfelelő összeg szerepel a másik adójogrendszerben a kapcsolt vállalkozás nyereségében, így ott adóköteles; és iii. a lefelé történő korrekció elvégzésére irányuló szándékról tájékoztatták az érintett adójogrendszert. Az előzőekben említett rendelkezések célja a következők biztosítása: i. a tagállamok fenntarthatják a jogot annak értékelésére, hogy az elsődleges korrekció megfelel-e a szokásos piaci ár elvének; és ii. nem áll fenn sem kettős adóztatás, sem az adóztatás kettős elmaradása. A tagállamok nem teremthetnek az adóztatás kettős elmaradását eredményező helyzetet.



Módosítás		11
Irányelvre irányuló javaslat
13 preambulumbekezdés
	

	A Bizottság által javasolt szöveg
	Módosítás

	(13)	A viták minimalizálása és az egész Unióban egységes megközelítés biztosítása érdekében ez az irányelv előírja továbbá, hogy az adózó esetében nem kerülhet sor korrekcióra, ha az eredményei az interkvartilis tartományba esnek, kivéve, ha az adóhatóság vagy az adózó bizonyítja, hogy az adott eset tényei és körülményei a tartományon belüli eltérő érték alkalmazását indokolják. Amennyiben egy ellenőrzött ügylet eredményei kívül esnek a szokásos piaci értéktartományon, az adóhatóságoknak korrigálniuk kell az összes eredmény mediánját, kivéve, ha az adózó vagy az adóhatóság bizonyítja, hogy a tartomány bármely más pontja az adott esetben megbízhatóbb szokásos piaci árat határoz meg.
	(13)	A viták minimalizálása, a vállalkozások kapcsolódó költségeinek csökkentése és az egész Unióban egységes megközelítés biztosítása érdekében ez az irányelv előírja továbbá, hogy az adózó esetében nem kerülhet sor korrekcióra, ha az eredményei az interkvartilis tartományba esnek, kivéve, ha az adóhatóság vagy az adózó bizonyítja, hogy az adott eset tényei és körülményei a tartományon belüli eltérő érték alkalmazását indokolják. Amennyiben egy ellenőrzött ügylet eredményei kívül esnek a szokásos piaci értéktartományon, az adóhatóságoknak korrigálniuk kell az összes eredmény mediánját, kivéve, ha az adózó vagy az adóhatóság bizonyítja, hogy a tartomány bármely más pontja az adott esetben megbízhatóbb szokásos piaci árat határoz meg.



Módosítás		12
Irányelvre irányuló javaslat
14 preambulumbekezdés
	

	A Bizottság által javasolt szöveg
	Módosítás

	(14)	Az Unión belül határokon átnyúló tevékenységet folytató adófizetők szabályozásból eredő terheinek csökkentése érdekében továbbá közös megközelítést kell bevezetni a transzferárazásra vonatkozó dokumentáció tekintetében. Az OECD transzferár irányelvek „Dokumentáció” című V. fejezetét és az Európai Unióban található kapcsolt vállalkozások transzferárképzési dokumentációjára vonatkozó magatartási kódexet33 figyelembe véve egy egységes formanyomtatvány, a tartalomra és a nyelvi szabályokra, a vonatkozó időkeretekre és az adófizetőket tekintve az alkalmazási körre vonatkozó szabályok egyszerűsítenék a szabályozást, és potenciális költségmegtakarítást eredményeznének.
	(14)	Az Unión belül határokon átnyúló tevékenységet folytató adófizetők szabályozásból eredő terheinek csökkentése, valamint az adókikerülés kockázatának kezelése érdekében továbbá közös megközelítést kell bevezetni a transzferárazásra vonatkozó dokumentáció tekintetében. Az OECD transzferár irányelvek „Dokumentáció” című V. fejezetét és az Európai Unióban található kapcsolt vállalkozások transzferárképzési dokumentációjára vonatkozó magatartási kódexet33 figyelembe véve egy egységes formanyomtatvány, a tartalomra és a nyelvi szabályokra, a vonatkozó időkeretekre és az adófizetőket tekintve az alkalmazási körre vonatkozó szabályok egyszerűsítenék a szabályozást, és potenciális költségmegtakarítást eredményeznének. Ezen irányelv adóhatóságok és vállalkozások általi alkalmazásának megkönnyítése érdekében is szükség van e kifejezések uniós szintű harmonizált értelmezésére. Ezért a tagállamoknak fel kell hatalmazniuk adóhatóságaikat arra, hogy hatékonyan kezeljék a transzferárazással kapcsolatos közös dokumentációs erőfeszítéseket.

	_________________
	_________________

	33 A Tanács és a tagállamok kormányainak a Tanács keretében ülésező képviselőinek állásfoglalása (2006. június 27.) az Európai Unióban található kapcsolt vállalkozások transzfer árképzési dokumentációjára (EU TPD) vonatkozó magatartási kódexről, 2006/C 176/01, https://eur-lex.europa.eu/legal-content/EN/TXT/?uri=uriserv%3AOJ.C_.2006.176.01.0001.01.ENG&toc=OJ%3AC%3A2006%3A176%3AFULL
	33 A Tanács és a tagállamok kormányainak a Tanács keretében ülésező képviselőinek állásfoglalása (2006. június 27.) az Európai Unióban található kapcsolt vállalkozások transzfer árképzési dokumentációjára (EU TPD) vonatkozó magatartási kódexről, 2006/C 176/01, https://eur-lex.europa.eu/legal-content/HU/TXT/?uri=uriserv%3AOJ.C_.2006.176.01.0001.01.HUN&toc=OJ%3AC%3A2006%3A176%3AFULL



Módosítás		13
Irányelvre irányuló javaslat
16 preambulumbekezdés
	

	A Bizottság által javasolt szöveg
	Módosítás

	(16)	Annak érdekében, hogy nagyobb kiszámíthatóságot teremtsen az adófizetők számára és csökkentse a kettős adóztatás kockázatát, ez az irányelv lehetővé teszi további közös transzferárazási szabályok megállapítását végrehajtási jogi aktusok útján. Ezeknek a végrehajtási jogi aktusoknak egyértelmű képet kell adniuk az adófizetők számára arról, hogy az Unióban az adóhatóságok mit tartanának elfogadhatónak meghatározott ügyletek esetében, és olyan úgynevezett „mentesítési szabályokat” kell biztosítaniuk, amelyek csökkentik a szabályozásból eredő terheket és a viták számát. Tekintettel arra, hogy ezek az intézkedések milyen hatást gyakorolhatnak a közvetlen adózással kapcsolatos nemzeti végrehajtási és jogérvényesítési hatáskörökre és a kettős adóztatás vagy az adóztatás kettős elmaradásának elkerülését célzó két- vagy többoldalú adóügyi egyezmények alapján megszerzett adóztatási jogok gyakorlására, valamint tekintettel a tagállamok adóalapjára gyakorolt lehetséges hatásokra, a Tanácsra végrehajtási hatásköröket kell ruházni, hogy a Bizottság javaslata alapján eljárva az ezen irányelv szerinti határozatokat fogadjon el.
	(16)	Annak érdekében, hogy nagyobb kiszámíthatóságot teremtsen az adófizetők számára és csökkentse a kettős adóztatás elmaradása és a kettős adóztatás kockázatát, és tekintettel arra, hogy a releváns intézkedések milyen hatást gyakorolhatnak a közvetlen adózással kapcsolatos nemzeti végrehajtási és jogérvényesítési hatáskörökre és a kettős adóztatás vagy az adóztatás kettős elmaradásának elkerülését célzó két- vagy többoldalú adóügyi egyezmények alapján megszerzett adóztatási jogok gyakorlására, a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el további közös transzferárazási szabályok megállapítását érdekében. Ezeknek a felhatalmazáson alapuló jogi aktusoknak egyértelmű képet kell adniuk az adófizetők számára arról, hogy az Unióban az adóhatóságok mit tartanának elfogadhatónak meghatározott ügyletek esetében, és olyan úgynevezett „mentesítési szabályokat” kell biztosítaniuk, amelyek csökkentik a szabályozásból eredő terheket és a viták számát.



Módosítás		14
Irányelvre irányuló javaslat
16 a preambulumbekezdés (új)
	

	A Bizottság által javasolt szöveg
	Módosítás

	
	(16a)	Mivel a transzferárazás idővel változik, alapvető fontosságú, hogy folyamatosan figyelemmel kísérjük, hogy szükség van-e ezen irányelv kiigazítására azzal a céllal, hogy garantáljuk a transzferárazási módszerek egységességét az Unión belül és a globális színtéren. 



Módosítás		15
Irányelvre irányuló javaslat
16 b preambulumbekezdés (új)
	

	A Bizottság által javasolt szöveg
	Módosítás

	
	(16b)	 Az EU közös transzferárfóruma gyakorlati megoldásokat kínált az összes tagállam transzferárazási gyakorlata által támasztott kihívásokra. A szóban forgó fórum tágabb megbízatással történő visszaállítása lehetővé teszi a tagállamok nemzeti szakértői, az üzleti közösség, a tudományos szakemberek és a civil társadalom képviselői számára, hogy támogassák a Bizottságot, ami olyan jogszabályokat eredményezhet, amelyek képesek elérni az Unión belüli vállalkozások biztonságának növelésére irányuló kitűzött célt. Az adófizetők és az adóhatóságok közös álláspontja átfogóbb képet ad a gyakorlati megoldások megtalálásáról.



Módosítás		16
Irányelvre irányuló javaslat
17 preambulumbekezdés
	

	A Bizottság által javasolt szöveg
	Módosítás

	(17)	Az ezen irányelvben meghatározott új szabályok hatékonyságának értékelése érdekében a Bizottságnak a tagállamok által szolgáltatott információk és más rendelkezésre álló adatok alapján értékelést kell készítenie.
	(17)	Az ezen irányelvben meghatározott új szabályok hatékonyságának és hatásának értékelése érdekében a Bizottságnak a tagállamok által szolgáltatott információk és más rendelkezésre álló adatok alapján értékelést kell készítenie, amelyet adott esetben jogalkotási javaslat kísér.



Módosítás		17
Irányelvre irányuló javaslat
17 a preambulumbekezdés (új)
	

	A Bizottság által javasolt szöveg
	Módosítás

	
	(17a)	A Bizottságnak felül kell vizsgálnia ezen irányelv alkalmazását azon multinacionális vállalatcsoportok esetében, amelyek a következő tanácsi irányelvre irányuló javaslat hatálya alá tartoznak: Vállalkozás Európában: Társaságiadó-keret (BEFIT).



Módosítás		18
Irányelvre irányuló javaslat
18 preambulumbekezdés
	

	A Bizottság által javasolt szöveg
	Módosítás

	(18)	Annak érdekében, hogy a vállalkozások szükségtelen további adminisztratív terhek nélkül, közvetlenül élvezhessék a belső piac előnyeit, az ezen irányelvben meghatározott adórendelkezésekre vonatkozó információkat az (EU) 2018/1724 rendelettel34 összhangban az egységes digitális kapun (a továbbiakban: SDG) keresztül hozzáférhetővé kell tenni. Az SDG egyablakos rendszert biztosít a határokon átnyúló tevékenységet folytató felhasználók számára a belső piac működése szempontjából releváns információk, eljárások és segítségnyújtó szolgáltatások online nyújtásához.
	(18)	Annak érdekében, hogy a vállalkozások szükségtelen további adminisztratív terhek nélkül, közvetlenül élvezhessék a belső piac előnyeit, az ezen irányelvben meghatározott adórendelkezésekre vonatkozó információkat az (EU) 2018/1724 rendelettel34 összhangban az egységes digitális kapun (a továbbiakban: SDG) keresztül hozzáférhetővé kell tenni. Az SDG egyablakos rendszert biztosít a határokon átnyúló tevékenységet folytató felhasználók számára a belső piac működése szempontjából releváns információk, eljárások és segítségnyújtó szolgáltatások online nyújtásához. Ennek az egyablakos rendszernek intuitívnak és könnyen hozzáférhetőnek kell lennie, és rendelkeznie kell a szükséges eszközökkel, hogy ne jelentsen új bürokratikus akadályt a vállalkozások számára. A hozzáadottérték-adóval (héa) kapcsolatos egyablakos ügyintézési rendszer pozitív tapasztalatai jó példaként szolgálnak arra, hogy hogyan kell úgy kialakítani egy ilyen rendszert, hogy az megfelelően működjön.

	_________________
	_________________

	34 Az Európai Parlament és a Tanács (EU) 2018/1724 rendelete (2018. október 2.) az információkhoz, eljárásokhoz, valamint segítségnyújtó és problémamegoldó szolgáltatásokhoz hozzáférést biztosító egységes digitális kapu létrehozásáról, továbbá az 1024/2012/EU rendelet módosításáról (HL L 295., 2018.11.21., 1. o.).
	34 Az Európai Parlament és a Tanács (EU) 2018/1724 rendelete (2018. október 2.) az információkhoz, eljárásokhoz, valamint segítségnyújtó és problémamegoldó szolgáltatásokhoz hozzáférést biztosító egységes digitális kapu létrehozásáról, továbbá az 1024/2012/EU rendelet módosításáról (HL L 295., 2018.11.21., 1. o.).



Módosítás		19
Irányelvre irányuló javaslat
21 preambulumbekezdés
	

	A Bizottság által javasolt szöveg
	Módosítás

	(21)	Az adófizetők adminisztratív terheinek csökkentése érdekében a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el a transzferárazási dokumentációra vonatkozóan, közös formanyomtatványok kidolgozása, valamint a nyelvi követelmények, az e formanyomtatványok használatára kötelezett adózó típusa és a vonatkozó időkeretek meghatározása révén. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásnak megfelelően kerüljön sor. A felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.
	(21)	Az adófizetők adminisztratív terheinek és az adókikerülés kockázatának csökkentése érdekében a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el a transzferárazási dokumentációra vonatkozóan, közös formanyomtatványok kidolgozása, valamint a nyelvi követelmények, az e formanyomtatványok használatára kötelezett adózó típusa és a vonatkozó időkeretek meghatározása révén. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásnak megfelelően kerüljön sor. A felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.




Módosítás		20
Irányelvre irányuló javaslat
1 cikk – 1 bekezdés
	

	A Bizottság által javasolt szöveg
	Módosítás

	Ez az irányelv szabályokat állapít meg a tagállamok transzferárazási szabályainak harmonizálása és a szokásos piaci ár elve Unión belüli közös alkalmazásának biztosítása érdekében.
	Ez az irányelv szabályokat állapít meg a tagállamok transzferárazási szabályainak harmonizálása és a szokásos piaci ár elve Unión belüli közös alkalmazásának biztosítása érdekében azzal a céllal, hogy a vállalkozások számára egyszerűsítse a megfelelés szabályainak betartását, miközben biztosítja az adószabályok érvényesítését az Unión belül.



Módosítás		21
Irányelvre irányuló javaslat
3 cikk – 1 bekezdés – 1 pont
	

	A Bizottság által javasolt szöveg
	Módosítás

	1.	„a szokásos piaci ár elve”: az a nemzetközi szabvány, amely előírja, hogy a kapcsolt vállalkozásoknak úgy kell egymással ügyleteket kötniük, mintha független harmadik felek lennének. Más szóval, a két kapcsolt vállalkozás közötti ügyleteknek azt az eredményt kell tükrözniük, amelyet akkor értek volna el, ha a felek nem lennének kapcsolatban egymással, azaz ha a felek függetlenek lennének egymástól, és az eredményt (árat vagy árrést) (nyílt) piaci erők határoznák meg;
	1.	„a szokásos piaci ár elve”: az az OECD-modellegyezmény 9. cikke szerinti nemzetközi szabvány, amely előírja, hogy a kapcsolt vállalkozásoknak úgy kell egymással ügyleteket kötniük, mintha független harmadik felek lennének. Más szóval, a két kapcsolt vállalkozás közötti ügyleteknek azt az eredményt kell tükrözniük, amelyet akkor értek volna el, ha a felek nem lennének kapcsolatban egymással, azaz ha a felek függetlenek lennének egymástól, és az eredményt (árat vagy árrést) (nyílt) piaci erők határoznák meg;



Módosítás		22
Irányelvre irányuló javaslat
3 cikk – 1 bekezdés – 18 pont
	

	A Bizottság által javasolt szöveg
	Módosítás

	[bookmark: _GoBack]18.	„OECD transzferár irányelvek”: az OECD Tanácsa által az OECD Tanácsának a kapcsolt vállalkozások közötti transzferárak meghatározásáról szóló tanácsi ajánlása [C(95)126/Final] alapján jóváhagyott, 2022. január 20-án módosított és az I. mellékletben foglalt „OECD transzferár irányelvek a multinacionális vállalkozások és az adóhatóságok számára” c. dokumentum, valamint ezen OECD transzferár irányelveknek az Unió által az OECD adóügyi bizottsága keretében az EUMSZ 218. cikkének (9) bekezdése szerinti uniós álláspont elfogadása révén jóváhagyott bármely további módosítása;
	18.	„OECD transzferár irányelvek”: az OECD Tanácsa által az OECD Tanácsának a kapcsolt vállalkozások közötti transzferárak meghatározásáról szóló tanácsi ajánlása [C(95)126/Final] alapján jóváhagyott, 2022. január 20-án módosított és az I. mellékletben foglalt „OECD transzferár irányelvek a multinacionális vállalkozások és az adóhatóságok számára” c. dokumentum, valamint ezen OECD transzferár irányelveknek bármely olyan további módosítása, amelyet a tagállamok az OECD adóügyi bizottsága keretében jóváhagytak, vagy az Unió az EUMSZ 218. cikke szerinti uniós álláspont elfogadása révén jóváhagyott;




Módosítás		23
Irányelvre irányuló javaslat
3 cikk – 1a bekezdés (új)
	A Bizottság által javasolt szöveg
	Módosítás

	
	A Bizottság felhatalmazást kap arra, hogy a 18. cikknek megfelelően felhatalmazáson alapuló jogi aktusokat fogadjon el az OECD transzferár irányelvek az e cikk 18. pontjában meghatározott azon további módosításainak beépítése érdekében, amelyeket a tagállamok az OECD adóügyi bizottsága keretében jóváhagytak, vagy az Unió az EUMSZ 218. cikke szerinti uniós álláspont elfogadása révén jóváhagyott.


Módosítás		24
Irányelvre irányuló javaslat
5 cikk – 1 bekezdés – a pont
	

	A Bizottság által javasolt szöveg
	Módosítás

	a)	a személy úgy vesz részt egy másik személy irányításában, hogy helyzete révén a másik személyre jelentős befolyást gyakorol;
	a)	a személy úgy vesz részt egy másik személy irányításában, hogy helyzete révén a másik személyre jelentős befolyást gyakorol;



Módosítás		25
Irányelvre irányuló javaslat
6 cikk – 3 bekezdés – a pont – i pont
	

	A Bizottság által javasolt szöveg
	Módosítás

	i.	fel kell tüntetnie minden olyan ténybeli és jogi körülményt, amely a másik adójogrendszerben elvégzett elsődleges korrekció szokásos piaci ár elve szerinti értékeléséhez szükséges;
	i.	fel kell tüntetnie minden olyan ténybeli és jogi körülményt, amely a másik adójogrendszerben elvégzett elsődleges korrekció szokásos piaci ár elve szerinti értékeléséhez szükséges, beleértve a tagállamokkal közölt vonatkozó transzferárazási dokumentációt is;



Módosítás		26
Irányelvre irányuló javaslat
6 cikk – 3 bekezdés – a pont – ii a pont (új)
	

	A Bizottság által javasolt szöveg
	Módosítás

	
	iia.	a kiigazítás által érintett minden egyes tagállam tekintetében közli az (EU) 2022/25231a tanácsi irányelv értelmében kiszámított tényleges adókulcsot;

	
	________________

	
	1a A Tanács (EU) 2022/2523 irányelve (2022. december 14.) az Unióban a multinacionális vállalatcsoportokra és a nagy volumenű belföldi vállalatcsoportokra vonatkozó globális minimum-adószint biztosításáról (HL L 328., 2022.12.22., 1. o.).



Módosítás		27
Irányelvre irányuló javaslat
6 cikk – 3 bekezdés – b pont
	

	A Bizottság által javasolt szöveg
	Módosítás

	b)	a tagállamok az adózó értesítésével 30 napon belül elfogadhatónak nyilvánítják a kérelmet, amennyiben a (3) bekezdés a) pontjában előírt valamennyi információt benyújtották. Ugyanez a határidő áll rendelkezésre, hogy a tagállamok értesítsék az adózót a szükséges információk hiányáról, és az információk benyújtására legalább 30 napot kell biztosítani. Ha az adózó a megadott határidőn belül nem nyújtja be a kért információkat, a kérelem elfogadhatatlanként elutasítható;
	b)	a tagállamok az adózó értesítésével 40 napon belül elfogadhatónak nyilvánítják a kérelmet, amennyiben a (3) bekezdés a) pontjában előírt valamennyi információt benyújtották. Ugyanez a határidő áll rendelkezésre, hogy a tagállamok értesítsék az adózót a szükséges információk hiányáról, és az információk benyújtására legalább 40 napot kell biztosítani. Ha az adózó a megadott határidőn belül nem nyújtja be a kért információkat, a kérelmet elfogadhatatlanként el kell utasítani.



Módosítás		28
Irányelvre irányuló javaslat
6 cikk – 3 bekezdés – c pont
	

	A Bizottság által javasolt szöveg
	Módosítás

	c)	a tagállamok biztosítják, hogy amennyiben a kettős adóztatás egy másik tagállamban elvégzett elsődleges korrekcióból ered, az eljárás az adózó kérelmének kézhezvételétől számított 180 napon belül, indokolással ellátott elfogadási vagy elutasítási okirat kiadásával lezáruljon;
	c)	a tagállamok biztosítják, hogy amennyiben a kettős adóztatás egy másik tagállamban elvégzett elsődleges korrekcióból ered, az eljárás az adózó kérelmének kézhezvételétől számított 200 napon belül, indokolással ellátott elfogadási vagy elutasítási okirat kiadásával lezáruljon; Az eljárás egy alkalommal, 100 nappal meghosszabbítható, ha az adófizető és az érintett tagállamok mindegyike egyetért a meghosszabbítással.



Módosítás		29
Irányelvre irányuló javaslat
6 cikk – 3 bekezdés – d pont
	

	A Bizottság által javasolt szöveg
	Módosítás

	d)	elfogadás esetén a tagállamok tájékoztatják a másik érintett adójogrendszer adóhatóságát arról, hogy elismerik a kapcsolódó korrekciót;
	d)	elfogadás esetén a tagállamok haladéktalanul tájékoztatják a másik érintett adójogrendszer adóhatóságát arról, hogy elismerik a kapcsolódó korrekciót;



Módosítás		30
Irányelvre irányuló javaslat
6 cikk – 3 a bekezdés (új)
	

	A Bizottság által javasolt szöveg
	Módosítás

	
	3a.	Az (1), (2) és (3) bekezdés alkalmazásában a tagállamoknak a közigazgatási együttműködésről szóló irányelvben (DAC) előírt valamennyi rendelkezésre álló eljárást és rendelkezést alkalmazniuk kell.



Módosítás		31
Irányelvre irányuló javaslat
6 cikk – 5 bekezdés – a a pont (új)
	

	A Bizottság által javasolt szöveg
	Módosítás

	
	aa)	a lefelé irányuló kiigazítás nem vezet az adóztatás kettős elmaradásához, ami azt jelenti, hogy a lefelé irányuló kiigazítást a másik joghatóságban működő kapcsolt vállalkozás adóköteles nyeresége tartalmazza;



Módosítás		32
Irányelvre irányuló javaslat
11 cikk – 3 bekezdés – a pont
	

	A Bizottság által javasolt szöveg
	Módosítás

	a)	az összehasonlított ügyletek vagy az ilyen ügyleteket végrehajtó vállalkozások közötti különbségek (ha vannak ilyenek) egyike sem befolyásolhatja lényegesen a nyílt piaci árat;
	a)	az összehasonlított ügyletek vagy az ilyen ügyleteket végrehajtó vállalkozások közötti különbségek (ha vannak ilyenek) egyike sem befolyásolhatja lényegesen a nyílt piaci árat vagy árrést;




Módosítás		33
Irányelvre irányuló javaslat
14 cikk – 2 bekezdés
	

	A Bizottság által javasolt szöveg
	Módosítás

	(2)	Az adórendszer nagyobb kiszámíthatósága és a kettős adóztatás kockázatának csökkentése érdekében a Tanács további, az OECD transzferár irányelvekkel összhangban lévő szabályokat állapíthat meg arra vonatkozóan, hogy a szokásos piaci ár elvét és az ezen irányelv II. fejezetében meghatározott egyéb rendelkezéseket hogyan kell alkalmazni a konkrét ügyletekre. Ilyen konkrét ügyletek a következők:
	(2)	A Bizottság felhatalmazást kap arra, hogy a 18. cikknek megfelelően felhatalmazáson alapuló jogi aktusokat fogadjon el abból a célból, hogy az OECD-től vagy az Egyesült Nemzetek Szervezetétől származó, nemzetközileg ajánlott legfrissebb transzferár irányelvekkel összhangban lévő, további szabályokat állapítson meg arra vonatkozóan, hogy a szokásos piaci ár elvét és az ezen irányelv II. fejezetében meghatározott egyéb rendelkezéseket hogyan kell alkalmazni a konkrét ügyletekre, az adórendszer nagyobb kiszámíthatósága és az adóztatás kettős elmaradása és a kettős adóztatás kockázatának, valamint az adójogi viták és az adóvisszaélések csökkentése érdekében.

	a)	immateriális javak vagy immateriális javakhoz fűződő jogok kapcsolt vállalkozások közötti átruházása, beleértve a nehezen értékelhető immateriális javakat is;
	

	b)	szolgáltatások nyújtása a kapcsolt vállalkozások között, beleértve a marketing- és forgalmazási szolgáltatások nyújtását is;
	

	c)	kapcsolt vállalkozások közötti költségmegosztási megállapodások;
	

	d)	üzleti szerkezetátalakítással összefüggő, kapcsolt vállalkozások közötti ügyletek;
	

	e)	pénzügyi tranzakciók;
	

	f)	a központ és állandó telephelyei közötti ügyletek.
	



Módosítás		34
Irányelvre irányuló javaslat
14 cikk – 2a bekezdés (új)
	

	A Bizottság által javasolt szöveg
	Módosítás

	
	(2a)	A Bizottság a 18. cikknek megfelelően felhatalmazáson alapuló jogi aktusokat fogadhat el további szabályok megállapítására, például mentesítési szabályok bevezetésére, a szokásos piaci ár elvének Unión belüli alkalmazásának egyszerűsítésére, az adórendszer nagyobb kiszámíthatóságának biztosítására, valamint az adóztatás kettős elmaradásának és a kettős adóztatás kockázatának csökkentésére, valamint az adóviták és az adóvisszaélések csökkentésére.



Módosítás		35
Irányelvre irányuló javaslat
14 cikk – 2 b bekezdés (új)
	

	A Bizottság által javasolt szöveg
	Módosítás

	
	(2b)	A Bizottság a 18. cikknek megfelelően felhatalmazáson alapuló jogi aktust fogadhat el a Vállalkozás Európában: Társaságiadó-keret (BEFIT) témaköréről szóló XX/XX/EU tanácsi irányelvben említett forgalmazási és gyártási tevékenységek tekintetében a transzferárazásnak való megfelelésre vonatkozó javasolt egyszerűsített megközelítés ezen irányelvbe történő beillesztésére vonatkozó szabályok megállapításáról. 



Módosítás		36
Irányelvre irányuló javaslat
14 cikk – 3 bekezdés
	

	A Bizottság által javasolt szöveg
	Módosítás

	(3)	A (2) bekezdésben említett szabályokat a Bizottság javaslata alapján elfogadott tanácsi végrehajtási jogi aktusok útján kell meghozni.
	törölve



Módosítás		37
Irányelvre irányuló javaslat
14 a cikk (új)
	

	A Bizottság által javasolt szöveg
	Módosítás

	
	14a. cikk

	
	Az EU közös transzferárfórumának visszaállítása

	
	(1)	A Bizottság létrehozza a transzferárazás európai fórumát (EFTP), és betölti annak elnöki tisztét. Az EFTP tanácsadást és segítséget nyújt a 17. cikk szerinti bizottságnak, különösen annak felmérése érdekében, hogy szükség van-e ezen irányelv kiigazítására azzal a céllal, hogy biztosítsa a transzferárazási módszerek folyamatos egységességét az Unión belül és globális szinten, mindenekelőtt figyelembe véve az OECD vagy az ENSZ szintjén bekövetkezett fejleményeket.

	
	(2)	Az EFTP a tagállamok képviselőiből, valamint az adófizetők, a tudományos szakemberek és a civil társadalom kiegyensúlyozott képviseletéből áll. Az Európai Parlament megfigyelőként tagja az EFTP-nek. A tagság feltételeiről a 17. cikkben említett bizottság dönt.



Módosítás		38
Irányelvre irányuló javaslat
14 b cikk (új)
	

	A Bizottság által javasolt szöveg
	Módosítás

	
	14b. cikk

	
	Az európai bizalmi és együttműködési megközelítés (ETACA) kezdeményezés kiterjesztése

	
	(1)	Az európai bizalmi és együttműködési megközelítés (ETACA) hatálya kiterjed a részt vevő tagállamok által az Unión belüli konkrét tranzakciók transzferárazási felülvizsgálatára, és nem csak az alacsony hozzáadott értékű ügyletekre, mint jelenleg.

	
	(2)	A tagállamokat felkérik, hogy hozzanak létre kapcsolatot az ETACA és az előzetes árképzési megállapodások között annak biztosítása érdekében, hogy az ETACA gyorsított eljárásként szolgáljon a stabil megoldások megtalálásához, ha problémák merülnek fel a felülvizsgálati folyamat során.




Módosítás		39
Irányelvre irányuló javaslat
15 cikk – 1 bekezdés
	

	A Bizottság által javasolt szöveg
	Módosítás

	(1)	A Bizottság ötévente megvizsgálja és értékeli ezen irányelv alkalmazását, és az értékeléséről jelentést nyújt be az Európai Parlamentnek és a Tanácsnak. Az első jelentést 2031. december 31-ig kell benyújtani.
	(1)	A Bizottság háromévente megvizsgálja és értékeli ezen irányelv alkalmazását, hatását, valamint a legújabb OECD- vagy ENSZ-iránymutatásokkal való kölcsönhatását, és az értékelésről jelentést nyújt be az Európai Parlamentnek és a Tanácsnak, amelyhez adott esetben jogalkotási javaslatot is csatol. Az első jelentést 2029. december 31-ig kell benyújtani. A Bizottság eltérhet az említett határidőktől, ha az OECD vagy az ENSZ szintjén új transzferár irányelveket fogadnak el.



Módosítás		40
Irányelvre irányuló javaslat
15 cikk – 2 bekezdés
	

	A Bizottság által javasolt szöveg
	Módosítás

	(2)	A tagállamok a (3) bekezdéssel összhangban közlik a Bizottsággal az ezen irányelv értékeléséhez szükséges információkat a szokásos piaci ár elve alkalmazásának javítása, a kettős adóztatás csökkentése, valamint az adóvisszaélések elleni küzdelem céljából.
	(2)	A tagállamok a (3) bekezdéssel összhangban közlik a Bizottsággal az ezen irányelv értékeléséhez szükséges információkat a szokásos piaci ár elve alkalmazásának javítása, az adóztatás kettős elmaradásának és a kettős adóztatásnak a csökkentése, valamint az adóvisszaélések és az adóügyi viták elleni küzdelem céljából.



Módosítás		41
Irányelvre irányuló javaslat
15 cikk – 5 bekezdés
	

	A Bizottság által javasolt szöveg
	Módosítás

	(5)	A tagállamok által a (2) bekezdés értelmében a Bizottsággal közölt információk, valamint a Bizottság által ezen információk felhasználásával készített bármely jelentés vagy dokumentum továbbítható a többi tagállamnak. Az információkra hivatalos titoktartási kötelezettség vonatkozik, és azok ugyanolyan védelmet élveznek, mint amilyet az információt fogadó tagállam nemzeti joga az ilyen jellegű információnak biztosít.
	(5)	A tagállamok által a (2) bekezdés értelmében a Bizottsággal közölt információk, valamint a Bizottság által ezen információk felhasználásával készített bármely jelentés vagy dokumentum továbbítható a többi tagállamnak és az Európai Parlamentnek. Az információkra hivatalos titoktartási kötelezettség vonatkozik, és azok ugyanolyan védelmet élveznek, mint amilyet az információt fogadó tagállam nemzeti joga az ilyen jellegű információnak biztosít.



Módosítás		42
Irányelvre irányuló javaslat
16 cikk – 2 bekezdés
	

	A Bizottság által javasolt szöveg
	Módosítás

	(2)	Az ezen irányelvvel összhangban kezelt információk – beleértve a személyes adatokat is – csak addig őrizhetők meg, amíg az ezen irányelv céljainak eléréséhez szükséges, az egyes adatkezelőknek az elévülésre vonatkozó nemzeti jogával összhangban, de legfeljebb 10 évig.
	(2)	Az ezen irányelvvel összhangban kezelt információk – beleértve a személyes adatokat is – csak addig őrizhetők meg, amíg az ezen irányelv céljainak eléréséhez szükséges, az egyes adatkezelőknek az elévülésre vonatkozó nemzeti jogával összhangban, de legfeljebb 10 évig, attól az időponttól számítva, amikor a személyes adatok feldolgozása ezen irányelv céljaira történik.



Módosítás		43
Irányelvre irányuló javaslat
18 cikk – 1 bekezdés
	

	A Bizottság által javasolt szöveg
	Módosítás

	(1)	A Bizottság az e cikkben meghatározott feltételek mellett felhatalmazást kap a 13. cikk szerinti felhatalmazáson alapuló jogi aktus elfogadására.
	(1)	A Bizottság az e cikkben meghatározott feltételek mellett felhatalmazást kap a 3. cikk második bekezdése, a 13. cikk és a 14. cikk (2), (2a) és (2b) bekezdése szerinti felhatalmazáson alapuló jogi aktusok elfogadására.



Módosítás		44
Irányelvre irányuló javaslat
18 cikk – 2 bekezdés
	

	A Bizottság által javasolt szöveg
	Módosítás

	(2)	A Tanács bármikor visszavonhatja a 13. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktus érvényességét.
	(2)	A Tanács bármikor visszavonhatja a 3.cikk második bekezdésében, a 13. cikkben és a 14. cikk (2), (2a) és (2b) bekezdésében említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktus érvényességét.



Módosítás		45
Irányelvre irányuló javaslat
18 cikk – 3 bekezdés
	

	A Bizottság által javasolt szöveg
	Módosítás

	(3)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultál az egyes tagállamok által kijelölt szakértőkkel.
	(3)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban foglalt elveknek megfelelően konzultál az egyes tagállamok által kijelölt szakértőkkel. Az illetékes szakértői testület a 14a. cikkben említett, transzferárképzéssel foglalkozó európai fórum.



Módosítás		46
Irányelvre irányuló javaslat
19 cikk – 1a bekezdés (új)
	

	A Bizottság által javasolt szöveg
	Módosítás

	
	Az Európai Parlament megfigyelőként részt vehet a transzferár irányelvekről szóló nemzetközi tárgyalásokon a megfelelő nemzetközi fórumokon.



Módosítás		47
Irányelvre irányuló javaslat
19 a cikk (új)
	

	A Bizottság által javasolt szöveg
	Módosítás

	
	19a. cikk

	
	Felülvizsgálat

	
	A Bizottság felülvizsgálja ezen irányelv alkalmazását azon multinacionális vállalatcsoportok esetében, amelyek a következő tanácsi irányelvre irányuló javaslat hatálya alá tartoznak: Vállalkozás Európában: Társaságiadó-keret (BEFIT), amint az említett irányelv hatályba lép.


Módosítás		48
Irányelvre irányuló javaslat
19b cikk (új)
	

	A Bizottság által javasolt szöveg
	Módosítás

	
	19b. cikk

	
	A 2011/16/EU irányelv módosítása

	
	A 2011/16/EU irányelv 8a. cikke (6) bekezdésének i) pontja helyébe a következő szöveg lép:

	
	„i.	a transzferárképzési módszer vagy a [transzferárazásról szóló 2024/XX/XX] irányelv 9. cikkében meghatározott szokásos piaci ár becslésére szolgáló egyéb értékelési módszerek és technikák meghatározása, valamint e módszer alkalmazásának indokolása, vagy előzetes árképzési megállapodás esetén maga a transzferár;”




Módosítás		49
Irányelvre irányuló javaslat
20 cikk – 1 bekezdés – 1 albekezdés
	

	A Bizottság által javasolt szöveg
	Módosítás

	A tagállamok legkésőbb [2025. december 31-ig]elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
	A tagállamok legkésőbb 2024. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.



Módosítás		50
Irányelvre irányuló javaslat
 20 cikk – 1 bekezdés – 2 albekezdés
	

	A Bizottság által javasolt szöveg
	Módosítás

	A tagállamok [2026. január 1-jétől] alkalmazzák ezeket a rendelkezéseket.
	A tagállamok 2025. január 1-jétől alkalmazzák ezeket a rendelkezéseket.

